|  |  |  |
| --- | --- | --- |
| thyreos**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ** **ΠΕΡΙΦ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΑΤΤΙΚΗΣ****ΔΙΕΥΘΥΝΣΗ Π.Ε. Δ΄ ΑΘΗΝΑΣ** **2ο Δημοτικό Σχολείο Γλυφάδας**  |  | **Γλυφάδα, 6/03/2025**Αρ. Πρωτ.:165 |
|  |  |  |
|  |  |
| **ΠΡΟΣ:** | **Γονείς και Κηδεμόνες μαθητών της Γ΄τάξης.** |
|  |
|  |  |

|  |  |
| --- | --- |
| **ΘΕΜΑ:** | **«Πρόγραμμα κολύμβησης 2024 - 25»** |

 Αγαπητοί γονείς και κηδεμόνες των μαθητών μας,

Σας ενημερώνουμε σε συνέχεια των αρχείων του σχολείου με αρ.πρ. 386/28-05-2024, προγραμματισμός διδακτικού έργου και ενημέρωση γονέων και κηδεμόνων για το διδακτικό έτος 2024-25, αρ.πρ. Διεύθυνσης Π.Ε. Αθήνας 6165/23-05-2024, οριστικοποίησης της δράσης με αρ.πρ. 8110/17-06-2024 και 13000/17-09-2024 της Περιφερειακής Διεύθυνσης Π.Ε. & Δ. Ε. Αττικής και αρ.πρ. 17864/26-11-2024 καθώς και 2565/26-02-2025 της Δ/νσης Δ΄Αθήνας, ότι το μάθημα της κόλυμβησης για τους μαθητές της Γ΄τάξης προγραμματίστηκε ως εξής:

* **Γ΄1 κάθε Δευτέρα 8:15-9:45.**
* **Γ΄2 κάθε Τετάρτη 11:30-13:00.**
* **Τα μαθήματα άρχονται από τις 11/03/2025 και λήγουν στις 13/06/2025.**

*Οι μαθητές/τριες θα πρέπει να γνωρίζουν ότι στο χώρο του κολυμβητηρίου:*

* *Μπορούν να αλλάξουν ρούγα μόνο μέσα στα αποδυτήρια.*
* *Πρέπει να κάνουν ντουζ πριν την είσοδό τους στο χώρο της πισίνας.*
* *Πρέπει να κάνουν χρήση της τουαλέτας πριν από το μάθημα. Σε περίπτωση που θα χρειαστεί να πάνε στην τουαλέτα κατά τη διάρκειά του μαθήματος πρέπει να πάρουν την άδεια του διδάσκοντα εκπαιδευτικού. Σε καμία περίπτωση δεν επιτρέπεται η ούρηση μέσα στο νερό.*
* *Η είσοδος τους στον χώρο της πισίνας γίνεται μόνο μαζί με το υπόλοιπο τμήμα και με τη συνοδεία του εκπαιδευτικού.*
* *Η είσοδος τους στον χώρο της πισίνας γίνεται φορώντας σαγιονάρες.*
* *Η είσοδό τους στον χώρο της πισίνας γίνεται μέσα από την δεξαμενή απολύμανσης των ποδιών (ποδόλουτρο).*
* *Πρέπει να φορέσουν το σκουφάκι της κολύμβησης πριν την είσοδο τους στο νερό και να το βγάλουν αφού κάνουν ντουζ**(πριν ντυθούν για την επιστροφή).*
* *Η είσοδος και η έξοδος από το νερό γίνεται μόνο από τα σκαλάκια ή τους βατήρες και μόνο μετά από εντολή των διδασκόντων εκπαιδευτικών. Δεν επιτρέπονται οι βουτιές από τα πλαϊνά της πισίνας, τα μακροβούτια, και η άπνοια.*
* *Την ώρα του μαθήματος πρέπει να ακολουθούν τις οδηγίες των διδασκόντων εκπαιδευτικών, να κολυμπούν ήρεμα και μόνο στις διαδρομές που τους υποδεικνύουν, να συμπεριφέρονται με ευπρέπεια προς όλους, να σέβονται τους κανόνες λειτουργίας του κολυμβητηρίου και να θυμούνται ότι ο χώρος δεν είναι μόνο δικός τους αλλά και των άλλων.*
* *Σε περίπτωση που αντιμετωπίσουν κάποιο πρόβλημα υγείας, απευθύνονται αμέσως στους διδάσκοντες εκπαιδευτικούς και στον/στην συνοδό εκπαιδευτικό.*
* *Να μην αφήνουν πολύτιμα αντικείμενα στα αποδυτήρια. Η Δ/νση του κολυμβητηρίου δεν φέρει καμία ευθύνη σε περίπτωση απώλειάς τους.*
* *Να φορούν κατά προτίμηση αθλητική φόρμα που είναι φαρδιά και βαμβακερή και δεν κολλάει στο δέρμα, σε αντίθεση με τα κολάν ή τα παντελόνια τζιν που θα ταλαιπωρήσουν τα παιδιά και θα καθυστερήσουν στο άλλαγμα των ρούχων.*

*Τονίζεται στους/στις μαθητές/τριες ότι, για λόγους ασφάλειας, ΑΠΑΓΟΡΕΥΕΤΑΙ ΑΥΣΤΗΡΑ:*

* *Να περπατάνε ξυπόλητοι/ες στους χώρους της πισίνας και των αποδυτηρίων.*
* *Να τρέχουν και να παίζουν στους χώρους της πισίνας και των αποδυτηρίων.*
* *Να παίζουν μέσα στο νερό, χωρίς την εντολή των εκπαιδευτικών.*
* *Να μεταφέρουν αιχμηρά ή/και γυάλινα αντικείμενα στο χώρο της πισίνας.*
* *Να μασούνε τσίχλα ή καραμέλα την ώρα του μαθήματος (υπάρχει κίνδυνος πνιγμού).*
* *Να φορούν κοσμήματα, ρολόγια κάθε είδους κ.α. (κίνδυνος σοβαρού τραυματισμού ή απώλειας του αντικειμένου) κατά τη διάρκεια του μαθήματος.*
* *Να κάνουν χρήση αντηλιακών, προθερμαντικών αλοιφών (καθώς καταστρέφουν τη χλωρίωση και απολύμανση του νερού της δεξαμενής), ή εξοπλισμού θαλάσσης και κατάδυσης (όπως μάσκες, σωσίβια, βατραχοπέδιλα κ.λπ.).*
* *Η είσοδος στην πισίνα σε άτομα που έχουν ανοιχτές πληγές, πρόσκαιρη δερματοπάθεια, πάσχουν από μεταδοτική νόσο η έχουν κάποια ίωση.*

*Επιπρόσθετοι κανόνες υγιεινής. Οι μαθητές/μαθήτριες θα πρέπει:*

* *Να κάνουν ντουζ μετά την έξοδό τους από την πισίνα. Δεν επιτρέπεται η χρήση σαμπουάν ή αφρόλουτρου.*
* *Να στεγνώνουν καλά τα πόδια τους πριν βάλουν τα παπούτσια τους.*
* *Να αερίζουν καλά τα πόδια τους και τα παπούτσια τους.*
* *Να αλλάζουν συχνά κάλτσες, φροντίζοντας να είναι στεγνές και καθαρές.*
* *Να απλώνουν στο σπίτι το μαγιό και το μπουρνούζι να στεγνώνουν καλά μέχρι το επόμενο μάθημα.*
* *Να μην κολυμπούν όταν έχουν πυρετό ή ανοιχτό τραύμα.*

Ευχόμαστε καλή διασκέδαση στα παιδιά μας κι

 εποικοδομητική αξιοποίηση του διατειθέμενου χρόνου τους.

Με εκτίμηση

Η ΔΙΕΥΘΥΝΤΡΙΑ

ΧΑΝΙΩΤΗ ΜΑΡΟΥΣΩ